ЕП прие 3 мерки в подкрепа на ЕС в борбата с коронавируса Те са инвестиционна инициатива , разширяване обхвата на фонд „ Солидарност “ и отмяна правилата за летищните слотове Като част от съвместната реакция на ЕС спрямо разпространението на COVID - 19 , евродепутатите приеха с почти пълно единодушие три спешни предложения на извънредна пленарна сесия в четвъртък . По - малко от две седмици след като Комисията представи предложенията си , спешните мерки в подкрепа на хората и предприятията за справяне с кризата бяха гласувани в пленарна зала . Одобрените предложения са : Инвестиционна инициатива в отговор на коронавируса . Тези мерки имат за цел да насочат възможно най - бързо € 37 милиарда от наличните фондове на ЕС към гражданите , регионите и държавите , които са най - силно засегнати от пандемията от коронавируса . Фондовете ще бъдат насочени към здравните системи , малките и средни предприятия , пазарите на труда и други уязвими сектори от икономиките на държавите членки на ЕС . Предложението беше прието с 683 гласа „ за “ , 1 гласа „ против “ и 4 „ въздържал се “ . Разширяване на обхвата на фонд „ Солидарност “ , с оглед използването му при извънредни ситуации свързани с общественото здраве . Мерките ще осигурят до € 800 милиона за европейските страни през 2020 г . Операциите , които ще отговарят на условията на финансиране от Фонда , вече ще включват извънредни ситуации в областта на общественото здравеопазване , включително медицинска помощ , както и мерки за предотвратяване , наблюдение или контрол на разпространението на болестите . Предложението беше прието с 671 гласа „ за “ , 3 гласа „ против “ и 14 „ въздържал се “ . Временно суспендиране на правилата на ЕС за летищните слотове . Това ще предотврати оперирането на празни полети от въздушните превозвачи по време на пандемията . Това временно суспендиране означава , че авиокомпаниите няма да бъдат задължени да използват слотовете си за излитане и кацане , за да ги запазят през съответния период на следващата година . Така нареченото правило „ използваш или губиш “ ще бъде отменено през целия летен период , от 29 март до 24 октомври 2020 г . Предложението беше прието с 686 гласа „ за “ , 0 гласа „ против “ и 2 „ въздържал се “ . Следващи стъпки Съветът на ЕС трябва официално да одобри позицията на Парламента . Приетите мерки ще влязат в сила щом бъдат публикувани в следващите дни в Официалния вестник на Европейския съюз .